**נהלי סיוע לסטודנטים ששירתו במילואים (שנתון הפקולטה תשע"ד עמ' 35)**

ד. הגשת מטלות

1. סטודנט שנעדר בשל שירות מילואים במועד שנקבע להגשת מטלה או בסמוך לו, רשאי לבקש

לדחות את מועד הגשת המטלה (או מטלה חלופית בהתאם להחלטת המרצה), במספר הימים

לפחות שבהם שירת במילואים.

2. ועדת ההוראה מחלקתית תקבע כללים להסדרת זכויותיו של סטודנט שהפסיד, עקב שירות

מילואים של 14 ימים ומעלה, את מועד הגשתן של למעלה משמונה עבודות.

ה. מעבדות, סמינרים, סדנאות, סיורים והכשרה מעשית

סטודנט שנעדר בשל שירות מילואים מקורס במעבדה, סמינר, סיור, סדנא או הכשרה מעשית,

המרצה על פי שיקול דעתו יקבע האם וכיצד תושלם השתתפותו של הסטודנט. אם יוחלט על

השלמת ההשתתפות בקורס במועד מאוחר, לא יידרש לתשלום נוסף.

ו. בחינות

1. סטודנט שנעדר מבחינה בשל שירות מילואים, זכאי להבחן במועד נוסף עבור כל מועד

שהפסיד.

2. סטודנט ששירת שירות מילואים של 10 ימים לפחות במצטבר במהלך תקופת הבחינות, או

שבמהלך הסמסטר הסמוך לתקופת הבחינות שירת שירות מילואים של 10 ימים רצופים לפחות

או 21 ימים במצטבר, זכאי להבחן בכל קורס שהיה אמור להיבחן בו בתקופת הבחינות, במועד

נוסף בתום הסמסטר, או בסמוך לו.

3. סטודנט ששירת שירות מילואים של 9-2 ימים במהלך תקופת הבחינות, זכאי לא להיבחן

במועד הבחינה המתוכנן:

שירות מילואים של 3-2 ימים, רשאי לא להבחן במהלך 24 שעות לאחר חזרתו מהשרות.

שירות מילואים של 4-6 ימים, רשאי לא להבחן במהלך 48 שעות לאחר חזרתו השירות.

שירות מילואים של 7-9 ימים, רשאי לא להבחן במהלך 72 שעות לאחר חזרתו משירות.

4. סטודנט הנקרא ליום מילואים אחד, לא לצורך עדכון פרטים אישיים או ראיון שגרתי,

אלא לצורך מבצעי שלא ניתן לדחות, יציג אישור המציין:

א. שעות מדויקות של ההתייצבות.

ב. אישור הגורם המוסמך שלא ניתן לדחות את ההתייצבות ליום אחר.

ג. אישור מקצין העיר על שירות המילואים.

5. מועד הבחינה הנוסף יתקיים לאחר תום שירות המילואים באופן שתינתן שהות לסטודנט

להתכונן לקראת הבחינה.

6. מובהר שלסטודנט יש זכות לגשת לשני מועדי בחינה בלבד.

ז. היעדרות מבחינה או מטלה המהווה דרישה מוקדמת

סטודנט שנעדר בשל שירות מילואים מבחינה של קורס המהווה דרישה מוקדמת. או בשל

היעדרותו לא הגיש מטלה בקורס כאמור, זכאי ללמוד על תנאי בקורס מתקדם או בשנה

המתקדמת עד להשלמת הבחינה או המטלה.

ח. השלמת לימודים, רישום לקורסים ונוכחות

1. סטודנט שנעדר בשל שירות מילואים יקבל סיוע בהשלמת חומר הלימודים שהפסיד

באמצעות מתן הדרכה, חונכות, שיעורי עזר, חומרי עזר ועוד.

א. סטודנט שנעדר בשל שירות מילואים זכאי לקבל 50 צילומים עבור כל יום שבו נעדר

מהלימודים.

ב. סטודנט לאחר שירות מילואים של 10 ימים ומעלה זכאי לקבל מדיקנאט הסטודנטים שיעורי

עזר או שני קורסי תגבור (מרתון) בסבסוד של 50% , להשלמת החומר החסר. במידה ולא יוכל

הסטודנט לבחור בשיעורי עזר או קורס תגבור מסובסד משום שלא התקיימו, יוכל הסטודנט

לקבל כרטיסי צילום במקומם ( 50 צילומים או הדפסות של חומר לימודים שהפסיד, עבור כל יום

שבו נעדר מהלימודים ).

את הבקשה למימוש הזכויות יש להפנות לרכז התאמות באגודת הסטודנטים.